text: السلام عليكم  
    
   اليوم قررت اني اخذ العيال ونطلع لمطعم سمكتي للتجربه وايضا لكتابة تقييم يستفيد منه الجميع 
    
   وراح اكتب لكم التقييم بشكل يفيد الجميع 
    
   10 ممتاز |---------------------------|----------------------------------|0 سيئ 
    
   الشكل والديكور :  العلامه (8) 
   المطعم شكله جيد ليس بالقديم وليس بالجديد الجلسات كانت صغيره بعض الشئ خصوصا تناسب البارتشن مع الطاوله والكراسي كان صغير نوعا ما يعني صعوبه في الجلسة والقومة والديكورات حلوه وحاطين لك حوض سمك وجلسه انتظار يعني يعتبر من المطاعم الراقية . طبعا انا اشوف الجميع يقارن مطاعم الاسماك بمطعم عمو حمزه وانا اقول هذا افضل من مطعم عمو حمزه 
    
   النظافة : العلامة ( 10 ) 
   حقيقه المطعم نظيف ويلمع ودورات المياة نظيفة والطاولات والملاعق والصحون كلو تمام من ناحيه النظافه ما يحتاج 
    
   العاملون والخدمة : العلامة ( 10 ) 
   اهم شئ حسب نظري في اي مطعم الخدمة السريعة وهذا المطعم حقيقه كان سريع يعني جاب الاكل قبل ما اتوقع انه يجي تعرفون اي واحد يروح لمطعم ويطلب يجي مرحله يقول كأنهم تأخرو انا ماوصلت لهذي المرحله وبالتالي اعتبره سريع في تحضير الطلب مع ان الطلب لم يكن من الاشياء الجاهزه والاكثر طلبا بالنسبه للعاملين فكانو كلهم ينيفورم رسمي والمنجر حق المطعم لابس بدله رسميه وكان الشخص الي يختار لك الطاوله ايضا ذوق وجميع العاملين مبتسمين و خدومين  
    
   جودة الطعام : العلامة (10) 
   الاكل كان رائع جدا وطعمه لذيذ جدا ايش طلبت  
    
    - المقبلات  
   ----ورق عنب (8) اول مره اكل ورق عنب في مطعم ساخن مو بارد فبتالي ما اقدر اقيمه مثل الاخرين ولكن نقدر نقول لابأس بس ماراح اطلبه مره ثانيه افضل البارد 
    
   - الشوربات 
   ---- شوربة بحريات بالكريمه ( 8 ) اتوقع ممكن تكون افضل من كذا 
   ---- شوربة الدجاج بالكريمة ( 10 ) ممتازه 
    
   - الوجبه الرئيسية 
   ---- السلطعون ( 7 ) هذه الوجبه الي هي سبب عنوان التقييم هههههههه طبعا اول شئ ما توقعت انه بيكون سبايسي حار وانا ما احب الاكل الحار وبالتالي نزل تقييمة المهم جيت بفتح الكراب المشكله مافيه الزراديه الي تستخدم في فتح الاستكوزا المعروفة وبالتالي اضطريت استخدم يدي لهذا العمل مما ادى الى اصابات نتج عنها فلفل دخل في عيني وظفري انشال نصه ومباشره عليه فلفل ولكم تحديد مستوى الألم في هذه اللحظه ههههههه لكن المطعم ماله علاقة فالسلطعون كان رائع مع ان فيه فلفل  لكن اتمنى يوضحون ان هذي الوجبه سبايسي وايضا اتمنى يحطون عده لفتح هذا السلطعون 
    
   ---- استكوزا تراميدو (8 ) هذه الوجبه لذيذه جدا ورائعه ولكن يعيبها شئ بسيط قليله جدا اقل من قيمتها يعني سعرها 80 ريال اتوقع المفروض ان الواحد يتوقع ياكل اكثر من 4 ملاعق  ترميدو صح انا حسبتها فقط 4 ملاعق الكميه غير مرضيه وبالتالي نقص تقييمي لهذه الوجبه  
    
   ---- سلمون على الصاج ( 10) هذه الوجبه الرائعه والذيذه جدا جدا جدا احييهم على هذه الوجبه ممتازه لاخر الصوص راكب على الوجبه  
    
   ---- نودلز سي فود (10) ايضا هذي الوجبه جيده وتحتوي على الجمبري وسمك  
    
   مع مشروبات غازيه 
    
   الاجمالي = 231 ريال 
    
    
   نجي الان للأسئلة النهائية المعتادة 
    
   هل سوف تزور هذا المطعم مره اخرى 
   نعم 
    
   اذا اردت تشبيه هذا المطعم بمطاعم اخرى بمن تشبهه 
   مطعم ماريز 
    
   هل تنصح احد بزيارته  
   نعم  
    
   هل كان فيه احد غيري في المطعم  
   وقت الزياره كان بعد صلاه الجمعه وكان فيه عدد من العائلات 
    
   هل الاسعار مناسبه  
   الاسعار مناسبه مع المؤكولات البحرية الاخرى 
    
    
   ماذا تنصح صاحب المطعم ؟ 
   حقيقه انصح صاحب المطعم ببعض الامور منها  
    
   المشروبات الغازيه التي تقدم في علب مشكلتها انو مافيه اعادة التعبئة ري فل وبالتالي خساره زياده على المشتري انصح بتقدم المشروبات الغازيه في اكواب بدلا من علب البيبسي  
    
   تقديم ادوات لأكل السلطعون او الاستكوزا لكي لا تحدث اصابات مثل ما حدث معي 
    
   الاعلان عن المطعم اتمنى يعلن عنه لانه قريب من بيتي ولكن موقعه مخفي ولا احد يعرفه اتمنى يعلن عن المطعم لكي يزداد زوار المطعم 
    
    
   ============================= 
    
   في النهايه انا من النوع السلبي والي يتصيد الاخطاء والمشاكل في المطاعم ولكني لم اجد ذلك في هذا المطعم وفلت مني هالمره ههههههههههه  
    
   الزياره كانت في قسم العوائل